钦定古今图书集成/明伦汇编/闺媛典/第099卷 > 皇清五 > 王拱盘妻孙氏〈傅氏张氏福贞附〉
## 钦定古今图书集成/明伦汇编/闺媛典/第099卷 > 皇清五 > 王拱盘妻孙氏〈傅氏张氏福贞附〉

按《泸溪县志》：“孙氏，孝廉王拱盘妻。性贞毅，不妄言笑。丙戌，土兵遍掠乡村，孙与家众扶八十老翁避兵。中途，遇贼执其手，氏诟叱之，屡以身翼翁，贼遂杀氏，并及其翁。同时与难者王维南妻傅氏，并寡妇张氏，婢福贞，福贞诱脱主母而代死者也。诸名士并为立传。”